google/wiki40b huggingface dataset:
Messerschmitt Bf 108

Σχεδιασμός και ανάπτυξη

Το Bf 108, που αρχικά ονομάζονταν M 7, αναπτύχθηκε ως τετραθέσιο αεροπλάνο αθλητισμού και αναψυχής που θα συμμετείχε σε διεθνή διαγωνισμό του 1934 (Challenge International de Tourisme). Πραγματοποίησε την παρθενική του πτήση την άνοιξη του 1934, προωθούμενο από κινητήρα  Hirth HM 8U των 247 hp που έστρεφε τρίφυλλη έλικα. 
Παρόλο που άλλα αεροσκάφη είχαν καλύτερες επιδόσεις από το M 37 στον διαγωνισμό, η σχεδίαση του Βίλι Μέσσερσμιτ αποδείχθηκε ιδιαίτερα ελκυστική για την επίτευξη διάφορων ρεκόρ. Ανάμεσα στα πολύ θετικά χαρακτηριστικά συγκαταλέγονταν η χαμηλή κατανάλωση καυσίμου, η ευκολία στον χειρισμό και η εξαιρετική συμπεριφορά στην απογείωση και την προσγείωση. Το Bf 108A επίσης πέταξε για πρώτη φορά το 1934, ενώ τον επόμενο χρόνο ακολούθησε το Bf 108B που διέθετε αερόψυκτο κινητήρα Argus As 10. Η διάσημη πιλότος Έλλυ Μπάινχορν (Elly Beinhorn]) έδωσε στο δικό της Bf 108 το προσωνύμιο Taifun (τυφώνας στα γερμανικά) που διαδόθηκε και καθιερώθηκε.

Επιχειρησιακή ιστορία

Η γερμανική Luftwaffe αξιοποίησε επιχειρησιακά τον τύπο σε όλη την διάρκεια του Δευτέρου Παγκοσμίου Πολέμου, κυρίως για την μεταφορά στελεχών και ως αεροσκάφος συνδέσμου. Η παραγωγή του μεταφέρθηκε στην κατεχόμενη Γαλλία την περίοδο του πολέμου και συνεχίστηκε μετά το 1945 ως Nord 1000 Pingouin.
Λόρα Μιούιρ

Καριέρα

Γεννήθηκε στο Ινβερνές της Σκωτίας. Έχει κατακτήσει 1 χρυσό μετάλλιο σε Ευρωπαϊκό Πρωτάθλημα, 1 ασημένιο και 1 χάλκινο σε Παγκόσμιο Πρωτάθλημα Κλειστού και 2 χρυσά σε Ευρωπαϊκό Πρωτάθλημα Κλειστού και 2 φορές νικήτρια του Diamond League, το 2016 και το 2018.
Τορόντο Ράπτορς

Λογότυπα

Το λογότυπο της ομάδας έχει εξελιχθεί με το πέρασμα του χρόνου.
Λευκή της Ναβάρρας, βασίλισσα της Γαλλίας

Βιογραφία

Ήταν η τρίτη κόρη του Φιλίππου Γ΄ της Ναβάρρας και της Ιωάννας Β΄ των Καπετιδών της Ναβάρρας.
Ρικ Κράις

Ουτρέχτη και Μάλμε

Ο Κράις ξεκίνησε την επαγγελματική του καριέρα από την Ουτρέχτη το 2003. Αγωνίστηκε στον σύλλογο της πόλης όπου γεννήθηκε για 5 χρόνια, έπαιξε σε 103 αγώνες και πέτυχε 3 γκολ
Το 2008 ο Κράις πήρε μεταγραφή στην Μάλμε . Την πρώτη σεζόν αγωνίστηκε μόνο σε 4 ματς, λόγω ενός τραυματισμού. Το 2009 έπαιξε σε 13 αγώνες, αλλά ξανατραυματίστηκε. Το 2010 αγωνίστηκε πάλι σε 4 αγωνιστικές αφού για άλλη μια φορά είχε πολλά προβλήματα με τραυματισμούς. Δεν πέτυχε κανένα γκολ στις 21 εμφανίσεις που πραγματοποίησε.

Φόλενταμ και Εξέλσιορ

Ο Κράις πήγε σαν δανεικός στη Φόλενταμ αρχικά για 1 χρόνο . Όταν η σύμβαση έληξε, ο Κράις δεν ήταν στα πλάνα του προπονητή της Μόλμε, οπότε ξαναδόθηκε σαν δανεικός πάλι στη Φόλενταμ μέχρι τον Ιούνιο του 2012 . Συνολικά αγωνίστηκε σε 37 ματς και σκόραρε 4 γκολ.
Στις 13 Ιουλίου 2012 υπέγραψε 2ετές συμβόλαιο με την Εξέλσιορ.

Εθνική Ομάδα U21

Ο Κράις έχει εκπροσωπήσει την Εθνική Ολλανδίας U21 16 φορές, ενώ έχει σκοράρει 1 γκολ.
Οκρούγκ Ζλάτιμπορ

Η Οκρούγκ (Περιφέρεια) Ζλάτιμπορ (σερβικά : Златиборски округ) είναι Διοικητική διαίρεση της Δημοκρατίας της Σερβίας. Σύμφωνα με την απογραφή του 2011 η διοικητική περιοχή έχει πληθυσμό 286.549 άτομα κι έκταση 6.140 τετραγωνικά χλμ (ή 2.370 τετραγωνικά μίλια), διοικητικό κέντρο της περιοχής είναι η πόλη Ούζιτσε. Βρίσκεται στα σύνορα της Σερβίας με το Μαυροβούνιο και την Βοσνία Ερζεγοβίνη.

Αξιοθέατα

Το Ζλάτιμπορ έχει πολλούς δημοφιλείς τουριστικούς προορισμούς, το όρος Ζλάτιμπορ που αποτελεί φυσικό εθνικό πάρκο. Ο ποταμός Ντρίνα και η λίμνη Πέρουσατς. Ιστορικό μνημείο είναι το μοναστήρι Ράτσα που χτίστηκε τον 13ο αιώνα και γνώρισε πολλές καταστροφές.
Ανδρέας Ζαΐμης

Βιογραφία

Γεννήθηκε στην Κερπινή Καλαβρύτων το 1791, γιος του προεστού των Καλαβρύτων Ασημάκη Ζαΐμη που πρώτος σήκωσε το λάβαρο της επανάστασης στην Αγία Λαύρα στις 17 Μαρτίου 1821. Νέος μυήθηκε στην Φιλική Εταιρεία, εγκατέλειψε τις σπουδές του στην Ιταλία και πήρε μέρος στην Επανάσταση, μαχόμενος στην πολιορκία της Πάτρας και στο Μεσολόγγι. Χρημάτισε πληρεξούσιος στη συνέλευση της Επιδαύρου το 1822. Το 1826, μετά τα δραματικά γεγονότα του Μεσολογγίου, ανέλαβε με απόφαση της Τρίτης Εθνοσυνέλευσης (που διέκοψε τις εργασίες της) πρόεδρος της «Διοικητικής Επιτροπής της Ελλάδος», αναλαμβάνοντας την ευθύνη της διακυβέρνησης και της συνέχισης του Αγώνα. Επί Καποδίστρια διορίστηκε μέλος του «Πανελληνίου» και το 1837 σύμβουλος επικρατείας μέχρι το θάνατό του το 1840 στην Αθήνα.
Παντρεύτηκε την Ελένη Δεληγιάννη, κόρη του προεστού των Λαγκαδίων, Ιωάννη Δεληγιάννη. Ο γιος του Θρασύβουλος και ο εγγονός του Αλέξανδρος διετέλεσαν επίσης πρωθυπουργοί. Ο ιστορικός Αμβρόσιος Φραντζής τον καταγράφει ως έναν από τους προύχοντες που συμμετείχαν στη σύσκεψη της Βοστίτσας ο οποίος ήρθε σε έντονη λεκτική αντιπαράθεση με τον Παπαφλέσσα, αρνούμενος να πιστέψει τους αναληθείς (όπως αποδείχτηκε) ισχυρισμούς του για δήθεν εξασφαλισμένη Ρωσική βοήθεια στον επικείμενο Αγώνα. Τρικούπης, Βλαχογιάννης (όπως αναφέρεται αμέσως πιο κάτω) και πλείστοι άλλοι εξήραν τον πατριωτισμό και την προσφορά του. Για το κύρος και τις αρετές του Ζαΐμη υπήρχε το ρητό "Τι Ζαΐμης, τι Μπραΐμης".
Λιμπέριος Ζαριφόπουλος

Ο Λιμπέριος Ζαριφόπουλος ήταν Έλληνας αγωνιστής του 1821. Καταγόταν από το Μπελούσι της Ανδρίτσαινας.

Βιογραφικά στοιχεία

Λίγο πριν την Ελληνική επανάσταση του 1821 είχε εγκατασταθεί στη Καλαμάτα και ασκούσε το επάγγελμα του εμπόρου. Το 1819 μυήθηκε στη Φιλική Εταιρεία και με το ξέσπασμα της επανάστασης έλαβε ενεργό μέρος σε πολλές επιχειρήσεις, όπως στη Καρύταινα, Τρίπολη, Λάλα κ.λπ.. Έλαβε επίσης μέρος στις επιχειρήσεις του Μεσολογγίου και της Ναυπακτίας ως αξιωματικός υποβαλλόμενος και σε χρηματικές θυσίες. Το 1825 φέρεται να αιχμαλωτίσθηκε από τους Αιγυπτίους πολεμώντας τον Ιμπραήμ πασά στο Ναυαρίνο, αλλά λίγο αργότερα απελευθερώθηκε.

Το 1828 φιλοξένησε στο σπίτι του στη Πάτρα τον Ι. Καποδίστρια.
Κιλίτζ Αρσλάν Β΄

Σχέσεις με τον Μανουήλ Α΄

Ο Κιλίτζ Αρσλάν Β΄ επιτέθηκε στον Μανουήλ Α΄ Κομνηνό στο Ικόνιο καθώς επέστρεφε από την Συρία όπου είχε κλείσει συνθήκη με τον Νουρεντίν Ζενγκί. Ο ανεψιός του Μανουήλ Α΄ Ιωάννης Κοντοστέφανος νίκησε τον Κιλίτζ Αρσλάν Β΄ και ο σουλτάνος πήγε στην Κωνσταντινούπολη για να δηλώσει την υποταγή του. Μετά την σύναψη ειρήνης με τους Βυζαντινούς (1173) ο Κιλίτζ Αρσλάν Β΄ συμμάχησε με τον Νουρεντίν Ζενγκί ενάντια στην Μοσούλη.
Η ειρήνη διατηρήθηκε μέχρι το 1175, ο Κιλίτζ Αρσλάν αρνήθηκε στην συνέχεια να παραδώσει στον Μανουήλ Α΄ τις περιοχές που είχε κατακτήσει από τους Δανισμενδίδες, οι δύο πλευρές ετοιμάστηκαν για πόλεμο μεταξύ τους. Ο Κιλίτζ Αρσλάν Β΄ ζήτησε ειρήνη αλλά ο Μανουήλ Α΄ επιτέθηκε στο Σουλτανάτο με στόχο να κατακτήσει το ίδιο το Ικόνιο, ο σουλτάνος νίκησε τον αυτοκράτορα στην Μάχη του Μυριοκέφαλου (17 Σεπτεμβρίου 1176) και τον ανάγκασε να υπογράψει εύθραυστη ειρήνη. Ο Κιλίτζ Αρσλάν Β΄ συνέλαβε στο μεταξύ και αιχμαλώτισε τον Ερρίκο Α΄ της Καμπανίας καθώς επέστρεφε από προσκύνημα στην Ιερουσαλήμ, ζήτησε από τον Μανουήλ Α΄ λύτρα για την απελευθέρωση του. Ο Βυζαντινός αυτοκράτορας τα πλήρωσε αλλά ο κόμης πέθανε αμέσως μετά.

Τελευταία χρόνια

Ο Κιλίτζ Αρσλάν εκμεταλλεύτηκε την αστάθεια που εξαπλώθηκε στην Βυζαντινή αυτοκρατορία με τον θάνατο του Μανουήλ Α΄ (1180) για να κατακτήσει τις νότιες ακτές στην Ανατολή, έστειλε την ίδια χρονιά τον βεζίρη του να συμμαχήσει με τον διάδοχο του Νουρεντίν Ζενγκί Σαλαντίν. Κατέλαβε την Κιουτάχεια από τους Βυζαντινούς (1182) αλλά έκλεισε ειρήνη με τον Ισαάκιο Β΄ Άγγελος (1185). Την επόμενη χρονιά (1186) μετέφερε την εξουσία στους εννιά γιους του που βρισκόντουσαν σε σκληρό πόλεμο για την διαδοχή, παρά την συμμαχία του με τον Σαλαντίν δεν μπόρεσε να σταματήσει την Γ΄ Σταυροφορία. Στα τέλη του 12ου αιώνα με πρωτοβουλία του ίδιου του Κιλίτζ Αρσλάν Β΄ άρχισαν να οικοδομούνται τα ανάκτορα των Σελτζούκων στο Ικόνιο. Τον κληρονόμησε ο γιος του Καϋχοσρόης Α΄, οι υπόλοιποι γιοι του βρέθηκαν σε σύγκρουση για τον έλεγχο περιοχών του Σουλτανάτου.
Στα σύνορα της προδοσίας

Πλοκή

Ένας μυστικός πράκτορας των Σοβιετικών, που δουλεύει στην Κα-Γκε-Μπε, ο Γιώργος Δημήτριεβιτς (Κώστας Πρέκας), φτάνει στην Ελλάδα με σκοπό να αποσπάσει στοιχεία και πληροφορίες για μια μυστική βάση πυραύλων του ΝΑΤΟ. Θα συναντήσει μια γυναίκα (Βέρα Κρούσκα) που μένει κοντά στη βάση, καθώς και μια δασκάλα (Καίτη Παπανίκα) από ένα γειτονικό χωριό. Η δασκάλα έχει έναν ξάδελφο που είναι ο ταγματάρχης της ελληνικής αντικατασκοπίας Κώστας Δήμου (Ανδρέας Μπάρκουλης), ο οποίος έχει αναλάβει την αποστολή να βρει και να συλλάβει τον επικίνδυνο κατάσκοπο. Τελικά θα καταφέρει να τον συλλάβει και στη δίκη του στρατοδικείου, που γίνεται,  θα αποκαλυφθεί ότι ο Σοβιετικός πράκτορας που συνέλαβε δεν είναι άλλος από τον αδελφό του, ο οποίος την περίοδο του Εμφυλίου πολέμου  μεταφέρθηκε σε σοβιετικό στρατόπεδο.
Dance Again World Tour

Το Dance Again Tour πρόκειται για την πρώτη παγκόσμια περιοδεία της διεθνούς φήμης σταρ, Τζένιφερ Λόπεζ, η οποία με την ομάδα της ταξιδεύουν παγκοσμίως προωθώντας τις μεγαλύτερες επιτυχίες της τραγουδίστριας σε όλο τον κόσμο. Η περιοδεία καλύπτει την Ευρώπη, την Αυστραλία και την Αμερική ενώ τα συνολικά σόου είναι 78.

Πληροφορίες

Η Τζένιφερ Λόπεζ οργάνωσε την περιοδεία που ξεκίνησε στις 14 Ιουνίου και τελειώνει στις 18 Δεκεμβρίου. Η Τζένιφερ στις συναυλίες της στην Βόρια Αμερική θα συνοδεύεται από τον Ενρίκε Ιγκλέσιας. Παρ' όλα αυτά το μεγάλο της ταξίδι για την συνέχεια της περιοδείας σε Ευρώπη, Ασία και Αυστραλία το διανύει μόνη της για τα υπόλοιπα προγραμματισμένα λαμπερά σόου, χωρίς την συνεργασία του Ενρίκε. Η περιοδεία ξεκίνησε απ' την Κεντρική Αμερική και η πρώτη εμφάνιση δόθηκε στη πόλη του Παναμά στις 14 Ιουνίου. Το κοινό την αποθέωσε καθώς τραγούδησε τα πιο αγαπημένα τραγούδια (On The Floor, Do It Well, I’m Into You, Papi κ.ά.).

Λαμπερά Σόου

Το show έχει μελετηθεί με κάθε λεπτομέρεια, από το μπαλέτο και τη χορογραφία μέχρι τις πολλές αλλαγές κοστουμιών.Παρολαυτά το σκηνικό δεν ειναι όσο φαντασμαγορικό και εντυπωσιακό θα περιμέναμε,συγκρίνοντας το Dance Again Tour με άλλα τουρ της εποχής μας υπάρχει ένα μεγάλο χάσμα. Η Τζένιφερ παρουσιάζεται με πέντε διαφορετικές εμφανίσεις . H συναυλία αρχίζει με ένα παραμυθένιο αίσθημα από μιούζικαλ και την ίδια με μια ολόσωμη φόρμα στο χρώμα του δέρματος καλύπτοντας μόνο τα επίμαχα σημεία με ασημένια στρας και glitter να ξεσηκώνει το κοινό με τους χορευτές της στους ρυθμούς του Get Right. Έπειτα τιμώντας τα r&b ερεθίσματα της και με μια χρυσή φόρμα και καπέλο τραγουδάει ένα mix από μεγάλες της επιτυχίες όπως το Jenny From The Block. Στη συνέχεια φόρα ένα ιδιαίτερο outfit σε χρώμα μπλε ρουά με χρυσό από το οποίο κρέμονταν κρόσια για να αναδεικνύει τις κινήσεις της. Ύστερα ερμηνεύει το Let’s Get Loud φορώντας ένα μαύρο κοστούμι το οποίο βγάζει στο τέλος του τραγουδιού και μένει με ένα εντυπωσιακό μαύρο κορμάκι για να ξεσηκώσει το κοινό με τον παλμό του On The Floor . Τέλος το τελευταίο τραγούδι της, Dance Again το ερμηνεύει με μία ολόσωμη φόρμα, αυτή τη φορά χρυσή δίνοντας λάμψη στο πρόσωπό της. Όλα δημιουργίες του νεαρού σχεδιαστή Zuhair Murad.

Μαγνητοσκόπηση περιοδείας

Στις 5 Οκτωβρίου και στην συναυλία της Πορτογαλίας αποφασίστηκε να ξεκινήσει η μαγνητοσκόπηση της περιοδείας που θα παρουσιαστεί τον ερχόμενο χρόνο σε μια 3D ταινία μεγάλης διάρκειας. Όσον αφορά τη θεματολογία, οι θεατές θα μπορέσουν να απολαύσουν την τραγουδίστρια σε πολλές live εμφανίσεις, χορογραφίες κλπ. και παράλληλα να κάνουν ένα γρήγορο fill in στις τελευταίες "μεγάλες αλλαγές των τελευταίων χρόνων στη ζωή της".
Η Δεύτερη Πνοή

Υπόθεση

Ο Γκουστάβ Μάντα (Λίνο Βεντούρα), γνωστός ως Γκυ, δραπετεύει  από την φυλακή και πηγαίνει στο Παρίσι για να συναντήσει την  παιδική του φίλη και ερωμένη, την Μανούς (Κριστίν Φαμπρέγκα) η οποία θα του βρει ένα ασφαλές καταφύγιο και θα κινήσει τις διαδικασίες ώστε να αποδράσουν μαζί, για ένα καλύτερο αύριο.
Όταν όλα θα είναι έτοιμα θα  προταθεί στον Γκυ μία ριψοκίνδυνη "δουλειά", την οποία θα δεχθεί αφού θα  του αποφέρει αρκετά χρήματα που έχει ανάγκη. Τότε θα εμφανιστεί ο πανούργος Επιθεωρητής Μπλοτ (Πολ Μορίς), που αναζητά τα ίχνη του.
Κουλούκι

Εκφράσεις

Συνήθης σχετική δημώδης ναξιακή έκφραση είναι: "Ήντα κάουζα! Κουλούκιασε κειά, και μη μιλείς!" = Τι στεναχώρια! Κάτσε στην άκρη (στη γωνιά) και μη μιλάς!.
Γεώργιος Γαλάβαρης

Βίος

Ο Γεώργιος Γαλάβαρης γεννήθηκε το 1926 στον Πειραιά. Σπούδασε Ιστορία και Αρχαιολογία στη Φιλοσοφική Αθηνών από όπου αποφοίτησε το 1951. Με υποτροφία Fulbright συνέχισε σπουδές στην Αρχαιολογία και στην Ιστορία της τέχνης στο Πρίνστον των ΗΠΑ. (1954-1955). Το 1958 αναγορεύθηκε διδάκτωρ φιλοσοφίας στο ίδιο ίδρυμα. Σπούδασε νομισματική ως υπότροφος της Αμερικανικής Νομισματικής Εταιρείας κοντά στον καθηγητή Andreas Alfoldi. Παράλληλα παρακολούθησε μαθήματα ζωγραφικής, μουσικής, σύχρονης αγγλικής και γερμανικής φιλολογίας. Το 1959 ξεκινά την ακαδημαϊκή του καριέρα στο πανεπιστήμιο Mc Gill του Μόντρεαλ και το 1965 αναγορεύθηκε καθηγητής στην έδρα Ιστορία της Τέχνης. Διευθυντής των μεταπτυχιακών σπουδών ήταν τα χρονικά διαστήματα 1971-1977, 1978-1983, 1985-1993. Το 1995 εξελέγη ομότιμος καθηγητής στο ίδιο ίδρυμα.
Δίδαξε ως επισκέπτης καθηγητής στα Πανεπιστήμια Winsconsin, Madison, (1967) και στο τμήμα Ιστορίας Αρχαιολογίας του Πανεπιστημίου Κρήτης κατά τα χειμερινά εξάμηνα 1987, 1996, 1997. Υπήρξε ο ιδρυτής και πρώτος πρόεδρος της Καναδικής Επιτροπής Βυζαντινών Σπουδών, αντιπρόεδρος και πρόεδρος της Χριστιανικής Αρχαιολογικής Εταιρείας.

Διακρίσεις

Για το διδακτικό του έργο τιμήθηκε από τη Σχολή Γραμμάτων και Τεχνών του Πανεπιστημίου Mc Gill ω διακεκριμένος πανεπιστημιακός δάσκαλος με το βραβείο N. Noel Fieldhouse.
Το 1985 εξελέγη τακτικό μέλος της Εθνικής Ακαδημίας του Καναδά, το 1992 αντεπιστέλλον μέλος της Ακαδημίας Αθηνών. Υπήρξε μέλος της Μεσαιωνικής Ακαδημίας της Αμερικής, της Καναδικής Εταιρείας Ιστορικών της τέχνης, της Διεθνούς Εταιρείας Νουβιακών Σπουδών, της Αμερικανικής Νομισματικής Εταιρείας. Το όνομά του έχει συμπεριληφθεί στα βιογραφικά λεξικά American Scholars, International Who is Who in Education.

Αποτίμηση του έργου του

Με τη διδασκαλία του στο έδρα του πανεπιστημίου αυτού εγκαινιάζεται για πρώτη φορά η διδασκαλία της αρχαίας ελληνικής και της βυζαντινής τέχνης (με έμφαση στη σύνδεση τέχνης και θεολογίας), αφού μέχρι τότε διδασκόταν η τέχνη από την εποχή Μπαρόκ και μετά.
Σημαντική είναι η συμβολή του στη μελέτη των εικονογραφημένων βυζαντινών χειρογράφων φέρνοντας στο φως νέο υλικό και αναδεικνύοντας την επίδραση της βυζαντινής θείας λειτουργίας στην εικονογράφηση των χειρογράφων. «Η Λειτουργία, τόνιζε, υλοποιείται από τις τέχνες, επιδρά στη διαμόρφωση των μορφών, ακολουθεί τον πιστό […] πέρα από το ναό, στην καθημερινή ζωή[…]»
Το πόνημά του The Monastery of Saint Catherin at Mount Sinai . The Illuminated Greek Manscripts I from thw Ninth to the Twelfth century (1990) τιμήθηκε από την Ακαδημία Αθηνών.
1772 Γκαγκάριν

Φυσικά χαρακτηριστικά

Η μέση διάμετρος του Γκαγκάριν εκτιμάται σε 36 χιλιόμετρα περίπου, ενώ το γεωμετρικό άλβεδό του είναι περίπου 0,15. Ο Γκαγκάριν περιστρέφεται γύρω από τον εαυτό του μία φορά κάθε 8 ως 14 ώρες.
Τόμι Μάκινεν

Το Ρεκόρ του

Ο Μάκινεν έχει κατακτήσει 4 συνεχόμενες φορές τον παγκόσμιο τίτλο του WRC. O μόνος που κατάφερε να το ξεπεράσει είναι ο Σεμπαστιάν Λεμπ. Το ρεκόρ του Τόμι άρχισε το 1996 με το αυτοκίνητο της Μιτσουμπίσι Εβο 4 με συνοδηγό τον Σέπο Χαρζάν και τέλειωσε το 1999 με τελευταία νίκη αυτή του Σαν Ρέμο. Στην Μιτσουμπίσι παρέμεινε μέχρι το 2001 όπου το 2002 πήγε στην Subaru.

Καριέρα

Η πρώτη επιτυχία του Τόμι ήταν το 1988 όπου κατέκτησε το τοπικό πρωτάθλημα ράλι της πατρίδας του με ένα Lancia Delta. Στο WRC και συγκεκριμένα στην δεύτερη κατηγορία έκανε το ντεμπούτο του το 1994 στο Ράλι Φινλανδίας με το Ford Escort. Το 1995 ανέβηκε στην Πρώτη Κατηγορία (σημερινή WRC) όπου θα είχε συνεργασία με την Μιτσουμπίσι και για συνεργάτη του θα είχε τον Σουηδό Πρωταθλητή Κένεθ Ερικσον.
Το 1996 στην Αυστραλία κατέκτησε τον πρώτο του τίτλο με δεύτερo τον Κόλιν Μακ Ρέι της Σουμπαρού.Τ ο 1998 έφερε το πρωτάθλημα στους κατασκευαστές της Μιτσουμπίσι με συνεργάτη τον Ρίτσαρντ Μπερνς. Μάλιστα βγήκε και ένα βιντεοπαιχνίδι με το όνομα Tommi Makinen Rally. Τo 2000 είχε μια μεγάλη κόντρα με τον τότε νεοφερμένο Μάρκους Γκρόνχόλμ όμως έχασε τον τίτλο. Το 2001 είχε μια ακόμα χρονιά με την εταιρεία της Μιτσουμπίσι. Παρουσίσαν το Mitsubishi Lancer Evolution με την ονομασία Tommi Mäkinen Edition. Ο Τόμι τερμάτισε τρίτος πίσω από τους Μπερνς και Μακ Ρέι αντίστοιχα.
Παραξυλόλιο

Μέθοδος Fitting

Από παραδιαλοβενζόλιο (π-C₆H₄X₂), με τη μεθοδο Fitting, παράγεται παραξυλόλιο:

Μέθοδος Grignard

Από παραδιαλοβενζόλιο (π-C₆H₄X₂) με τη μέθοδο Grignard, παράγεται παραξυλόλιο:

Με αποκαρβοξυλίωση κατάλληλων καρβοξυλικών οξέων

1. Aπό (παραμεθυλοφαινυλ)αιθανικό οξύ, με αποκαρβοξυλίωση παράγεται παραξυλόλιο:
2. Aπό 2,5-διμεθυλοβενζοϊκό οξύ παράγεται παραξυλόλιο:

Με αποξυγόνωση 2,5-διμεθυλοφαινόλης

Από 2,5-διμεθυλοφαινόλη, με αποξυγόνωση, παράγεται παραξυλόλιο::

Aπό βενζαλδεΰδη

Από παραμεθυλοβενζαλδεΰδη, με τη μέθοδο Wolff-Kishner, παράγεται παραξυλόλιο::

Νίτρωση

Με νίτρωση παράγει 2,5-διμεθυλο-1-νιτροβενζόλιο:

Σουλφούρωση

Με σουλφούρωση παράγει 2,5-διμεθυλοβενζοσουλφονικό οξύ:

Αλκυλίωση

Με αλκυλίωση κατά Friedel-Crafts παράγει 1-αλκυλο-2,5-μεθυλοβενζόλιο:

Ακυλίωση

Με ακυλίωση κατά Friedel-Crafts παράγει 1-ακυλο-2,5-μεθυλοβενζόλιο:

Υδροξυλίωση

Υδροξυλίωση κατά Friedel-Crafts παράγει 2,5-διμεθυλοφαινόλη:

Αμίνωση

Αμίνωση κατά Friedel-Crafts παράγει 2,5-διμεθυλανιλίνη:

Καρβοξυλίωση

Καρβοξυλίωση κατά Friedel-Crafts παράγει 2,5-διμεθυλοβενζοϊκό οξύ:

Αναγωγή

Με αναγωγή παράγει 1,4-διμεθυλοκυκλοεξάνιο:

Οζονόλυση

Με οζονόλυση παράγει αιθανοδιάλη και οξοπροπανάλη:

Οξείδωση

Με οξείδωση με KMnO₄ παράγεται τερεφθαλικό οξύ:

Αλομεθυλίωση

Με αλομεθυλίωση κατά Blanc παράγει 1-αλομεθυλο-2,5-διμεθυλοβενζόλιο::

Επίδραση καρβενίων

Με μεθυλένιο παράγει 1,2,4-τριμεθυλοβενζόλιο, 1,4-διμεθυλοκυκλοεπτατριένιο-1,3,5, 2,5-διμεθυλοκυκλοεπτατριένιο-1,3,5 και παρααιθυλομεθυλοβενζόλιο:

Επίδραση στην υγεία

Έχει χαρακτηριστεί ως ένα βλαβερό χημικό και πολύ καρκινογόνο. Είναι βλαβερό για την ανθρώπινη υγεία. Μπορεί να αναπνευσθούν ατμοί του, να καταπωθεί ή και να απορροφηθεί από το δέρμα. Έχει μια διεγερτική επίδραση στην αναπνευστική οδό και στα μάτια, ενώ υψηλές συγκεντρώσεις έχουν ναρκωτική επίδραση στο κεντρικό νευρικό σύστημα.
Άρθουρ Ντάιον Χάνα

Πρώτα χρόνια και σπουδές

Γεννήθηκε στις 7 Μαρτίου του 1928. Σπούδασε νομικά στο πανεπιστήμιο του Μπρίστολ. Παντρεύτηκε την Αγγλίδα από το Μπρίστολ, Μπέριλ Τσερτς και απέκτησαν 4 παιδιά, το ένα εκ των οποίων απεβίωσε το 2005.

Πολιτική καριέρα

Έγινε μέλος του Προοδευτικού Κόμματος των Φιλελευθέρων, με το οποίο εκλεγόταν βουλευτής στην εκλογική περιφέρεια Ανς Τάουν από το 1960 ως το 1992. Ανάμεσα στα άλλα διετέλεσε αντιπρόεδρος της κυβέρνησης, από το 1967 ως την παραίτησή του το 1984. Η παραίτησή του έγινε σε ένδειξη διαμαρτυρίας για τη διατήρηση ενός υπουργού (κατηγορούμενου για διαφθορά) στην κυβέρνηση του Λίντεν Πίντλινγκ.

Γενικός Κυβερνήτης

Έγινε Γενικός Κυβερνήτης την 1η Φεβρουαρίου του 2006. Παρέμεινε στο αξίωμά του ως τις 14 Απριλίου 2010. Τον διαδέχθηκε στο αξίωμα ο Άρθουρ Φάουλκς.
Ήτα

Προέλευση

Προέρχεται από το φοινικικό γράμμα χεθ  και σε ορισμένα τοπικά αλφάβητα της αρχαίας Ελλάδας διατήρησε και την μορφή αυτήν. Στα περισσότερα αλφάβητα συμβόλιζε τον δασύ ήχο του πνεύματος της δασείας και προφερόταν ως ἡτα (hēta). Στο ιωνικό αλφάβητο όμως, επειδή η ιωνική διάλεκτος απώλεσε τον αρχικό δασύ φθόγγο στις λέξεις («ψίλωση»), κατέληξε να προφέρεται ως ἠτα (ēta) και να συμβολίζει το μακρόχρονο φωνήεν [ē]. Όταν όμως καθιερώθηκε το ιωνικό αλφάβητο σε πολλές περιοχές της αρχαίας Ελλάδας, προέκυψε η ανάγκη να αποδίδεται με κάποιον τρόπο ο δασύς φθόγγος, μια και το ήτα ήταν πλέον [ē]. Έτσι κατέληξαν να χρησιμοποιούνται τα δύο μισά του Η, το μεν αριστερό ἧτα (├) ως δασύς φθόγγος, το δε δεξιό για να αποδώσει την έλλειψη δασύτητας ἦτα (┤). Τα πνεύματα δασεία ( ῾ ) και ψιλή (᾿) όπως τα ξέρουμε σήμερα προέκυψαν από το αριστερό και το δεξί μισό του Η αντίστοιχα.

Προφορά

Στη σύγχρονη προφορά ταυτίζεται με το ι. Η εξέλιξη αυτή στην προφορά πραγματοποιήθηκε κατά την περίοδο της κοινής ελληνικής και ονομάστηκε ιωτακισμός).
Το Η αντιστοιχεί στο λατινικό H h, όταν συμβολίζει τον ήχο της δασείας (π.χ. ῾Ελλάς → Hellas), αλλά στο E e (π.χ. Άρης → Ares) ή στο I i, όταν συμβολίζει φωνήεν (π.χ. Αθήνα → Athina).
Το Η συμβόλιζε σε ένα αρχαιότερο ελληνικό σύστημα αρίθμησης, το ακροφωνικό σύστημα αρίθμησης, τον αριθμό 100, από το πρώτο γράμμα της λέξης ἑκατό που γράφονταν ΗΕΚΑΤΟΝ → ἑκατόν (όπου το αρχικό Η αντικαταστάθηκε τελικά από το πνεύμα της δασείας).
Αβραμυλιά Καβάλας

Γεωγραφία

Η Αβραμυλιά, βρίσκεται στην ανατολική πλευρά του -τέως- νομού Καβάλας, στους νοτιοανατολικούς πρόποδες των Ορέων Λεκάνης, κοντά στα Θρακικά Τέμπη. Έχει χαρακτηριστεί ως αγροτικός ημιορεινός οικισμός, καταλαμβάνει έκταση 8,5 χμ² (8,3 χμ², χωρίς τα εσωτερικά ύδατα), σε υψόμετρο 138, και βρίσκεται ΒΑ της Καβάλας, από την οποία απέχει περίπου 36 χλμ.

Ονομασία

Η αβραμυλιά είναι λαϊκή ονομασία που χρησιμοποιείται σε πολλές περιοχές της Ελλάδας για το φυτό Prunus domestica subsp. insititia, που είναι γνωστό και με τα ονόματα αγριοδαμασκηνιά, αγριοκορομηλιά, αγριομπουρνελιά, κ.α. Επειδή στην περιοχή καλλιεργούνται δαμασκηνιές, εικάζεται ότι, το όνομα του χωριού έχει αυτή την προέλευση.

Πληθυσμικά στοιχεία

Η εξέλιξη πληθυσμού της Αβραμυλιάς έχει ως εξής: κάτοικοι /313 (1961), 179/228 (1971), /99 (1991), 27/48 (2001), 46/65 (2011) (το δεύτερο ψηφίο αφορά στην κοινότητα).

Αμπελώνες

Στην περιοχή του χωριού και, λόγω του κατάλληλου κλίματος και εδάφους, καλλιεργούνται αμπελώνες, συνολικής έκτασης 115 στρεμμάτων, περίπου, οι οποίοι δίνουν υψηλής ποιότητας σταφύλια και κρασί (Chardonnay, Syrah, Merlot, Μαλαγουζιά, Αγιωργίτικο, Ασύρτικο και Sauvignon).